23 ሺህ ኢትዮጵያውያን ከሳዑዲ ወደ ሃገር ቤት ለመመለስ ተመዘገቡ
– በሳውዲ ዓረቢያ የመኖሪያና መስሪያ ፈቃድ የሌላቸው 23 ሺህ ኢትዮጵያውያን ወደ ሃገር ቤት ለመመለስ ተመዘገቡ። በሳውዲ ዓረቢያ የኢትዮጵያ አምባሳደር መሃመድ ሃሰን የመኖሪያና የስራ ፍቃዳቸው ቀነ ገደብ የተጠናቀቀ ኢትዮጵያውያንን ወደ ሃገራቸው ለመመለስ በሚደረገው ጥረት መሃከል ሰነዶችን የሟሟላት ስራ እየተከናወነ መሆኑን ተናግረዋል።ወደ አገራቸው ለመመለስ የተመዘገቡት ሰነድ አልባ ኢትዮጵያውያንም በተለያዩ የመቆያ ማዕከላት እንደሚገኙ ተመልክቷል።የመኖሪያና የስራ ፍቃዳቸው ጊዜ የተጠናቀቀ የውጭ ሃገር ሰራተኞችን ከሃገር የማስወጣት ስራን ሳውዲአረቢያ ከአስር ቀናት በፊት መጀመራን ተከትሎ  ለስራ በአገሪቱ የሚገኙ የተለያዩ አገራት ህጋዊ ያልሆኑ ዜጎች ከአገሪቱ መውጣት ጀምረዋል።ከኢትዮጵያውያን በተጨማሪ የባንግላዴሽ፣ ፊሊፒንስ፣ ህንድ፣ ኔፓል፣ ፓኪስታንና የመን ዜጎችም በሳውዲ ዓረቢያ መንግስት ከሃገር እንዲወጡ የተደረጉ የውጭ ሃገር ሰራተኞች ናቸው።(ኤፍ ቢ ሲ)